title: Hunsrückisch riograndense
text: O hunsrückisch riograndense (en alemán Riograndenser Hunsrückisch, en portugués hunsriqueano riograndense) ye un dialecto d'o altoalemán central occidental. Se clasifica como franco palatín, una variedat d'o franco renano.
  
  Ista variant deriva d'o dialecto orichinal trayiu enta Brasil por immigrants procedents d'a rechión alemana de Hunsrück (Renania-Palatinato) y plegaus en os estaus d'o sud de Brasil como Rio Grande do Sul en 1824.
  
  Encara que en o suyo orichen se basa en o dialecto de Hunsrück, dimpués ha teniu muita influyencia d'atros dialectos chermanicos como o Pommersch-Platt u Plautdietsch, o portugués, a luenga nacional de Brasil y tamién, encara que muito menos, de luengas indichenas como o kaingang y o guaraní y d'atras luengas d'immigrants como l'italiano y o venecián talian.
  
  Ye común que muitas parolas y esprisions portuguesas s'haigan incorporau a o hunsrückisch riograndense, particularment as que tienen relación con a fauna y a flora (que son muit diferents a l'alemán) y aquellas que tienen cosa a veyer con innovacions tecnolochicas que encara no existiban quan os immigrants orichinals plegoron ta Brazil, existindo asinas parolas como Aviong ta avión (en portugués avião) en cuentas de l'alemán Flugzeug Kamiong (portugués caminhão, cambión), Televisong (portugués televisão televisión), etc. Muitas esprisions que se fan servir diariament son traduccions literals d'o portugués, como por eixemplo Alles gut? (literalment "tot bien?", construyida a partir d'o portugués "tudo bem?", en cuentas de l'alemán "wie geht's?").
  
  Encara que o hunsrückisch riograndense ye o dialecto chermanico mas charrau en o sud de Brasil, o suyo uso s'ha reduciu prou en as tres u quatre zagueras cheneracions.
  
  Vinclos externos
   Deutsche Minderheiten in Latin America (Riograndenser Hunsrückisch)
   Riograndenser Hunsrückisch articlo en Deutsche Welle
   Entrevista en YouTube a un parlant de hunsrückisch en a localidat de Roque Gonzales, Rio Grande do Sul, Brasil.
   Conversación en YouTube entre dos parlants de hunsrückisch de Rio Grande do Sul, Brasil.
   Entrevista en YouTube a un parlant de hunsrückisch en a localidat de Biguaçu, Santa Catarina, Brasil.
   Entrevista en YouTube a una parella de parlants de hunsrückisch en a localidat de Biguaçu, Santa Catarina, Brasil.
   Diccionario online Portugués-Hunsrückisch
  
  Luengas altochermanicas centrals
  Luengas de Brasil